โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)  กำลังดำเนินงานก่อสร้างรถไฟฟ้า ย่านฝั่งธนบุรี ตามแนวถนนถนนประชาธิปก ผ่านแยกบ้านแขก  วงเวียนใหญ่ และ ถนนสมเด็จพระเจ้าตากสิน  โดยช่วงแรกจะดำเนินงานก่อสร้างกำแพงกันดินของตัวสถานีรถไฟฟ้าใต้ดิน ประกอบด้วย สถานีสะพานพุทธฯ สถานีวงเวียนใหญ่ และสถานีสำเหร่  โดยผู้ใช้ทางฝั่งขาเข้าและฝั่งขาออกสามารถสัญจรได้ฝั่งละ 2 ช่องทาง  ทั้งนี้ ในการก่อสร้างสถานีรถไฟฟ้าใต้ดิน นั้น มีความจำเป็นต้องกั้นจราจร เพื่อก่อสร้าง และวางเครื่องจักรขนาดใหญ่ในการก่อสร้าง โดยจุดดังกล่าวที่มีการเบี่ยงจราจรนั้น เป็นงานก่อสร้างตัวสถานี  ต้องทำกำแพงกันดิน โดยบริเวณโรงพยาบาลสมเด็จพระปิ่นเกล้า ถึง ซอยสมเด็จพระเจ้าตากสิน 20  เริ่มปิดเบี่ยงจราจรตั้งแต่วันที่ 17 เมษายน – 30 มิถุนายน 2566 เวลา 22.00 น. เป็นต้นไป ตลอด 24 ชั่วโมง โดยบริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) ผู้รับจ้างงานออกแบบและก่อสร้างอุโมงค์ทางวิ่งและสถานีใต้ดิน โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) สัญญาที่ 4 ช่วงสะพานพุทธ – ดาวคะนอง  ทั้งนี้ การปิดเบี่ยงจราจรเพื่อดำเนินงานดังกล่าว อาจทำให้ผู้ใช้เส้นทางไม่ได้รับความสะดวกในการเดินทางและอาจมีเสียงดังรบกวนในวันเวลาดังกล่าว  ต้องขออภัยมา ณ โอกาสนี้ โดยผู้ใช้เส้นทางสามารถสอบถามรายละเอียดการปิดเบี่ยงจราจรได้ที่หมายเลข 08 4356 5211
รถติด
ไม่ช่วยลดความเดือนร้อนลงมีแต่ข้ออ้าง ถนนและอุโมงค์เพิ่งทำเสร็จใหม่ ทุบทิ้งเปลืองภาษีที่ประชาชนจ่าย แถมยังเดือดร้อนรถติดทุกวัน เสียงดังทุกวันไปอีก5ปี